

# **ประกาศองค์การบริหารส่วนตำบลคลองศก**

# **เรื่อง รับสมัครสอบคัดเลือกพนักงานส่วนตำบลเพื่อเปลี่ยนสายงานตำแหน่งผู้ปฎิบัติเพื่อแต่งตั้งให้ดำรงตำแหน่งเป็นสายงานผู้บริหารที่ว่างขององค์การบริหารส่วนตำบลคลองศก**

**.......................................................**

# ด้วยองค์การบริหารส่วนตำบลคลองศก จะดำเนินการสอบคัดเลือกพนักงานส่วนตำบลตำแหน่งผู้ปฎิบัติเพื่อแต่งตั้งให้ดำรงตำแหน่งผู้บริหารที่ว่างขององค์การบริหารส่วนตำบลคลองศก อำเภอพนม จังหวัดสุราษฎร์ธานี

# อาศัยอำนาจตามความใน ข้อ 86 ข้อ 87 แห่งประกาศคณะกรรมการพนักงานส่วนตำบลจังหวัดสุราษฎร์ธานี เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 20 มกราคม พ.ศ.2546 (แก้ไขเพิ่มเติมถึง ฉบับที่ 19 พ.ศ.2549) องค์การบริหารส่วนตำบลคลองศก จึงประกาศรับสมัครสอบคัดเลือกเพื่อเปลี่ยนสายงานตำแหน่งผู้ปฏิบัติเพื่อแต่งตั้งให้ดำรงตำแหน่งเป็นสายงานผู้บริหารที่ว่าง ดังต่อไปนี้

**1. ชื่อตำแหน่งที่จะดำเนินการสอบคัดเลือก**

1.1 ตำแหน่งหัวหน้าสำนักงานปลัดองค์การบริหารส่วนตำบล (นักบริหารงานทั่วไป 6) เลขที่ตำแหน่ง 01-0102-001 สังกัดองค์การบริหารส่วนตำบลคลองศก อำเภอพนม จังหวัดสุราษฎร์ธานี

**2. รายละเอียดตำแหน่ง**  หน้าที่และความรับผิดชอบของตำแหน่ง ลักษณะงานที่ปฏิบัติ คุณสมบัติของผู้สมัครและความรู้ความสามารถที่ต้องการ (ผนวก ก.)

**3. การรับสมัคร**

**3.1 เอกสารการรับสมัคร**

ผู้มีสิทธิสมัคร สามารถสมัครสอบคัดเลือกฯ ได้เพียงตำแหน่งเดียวเท่านั้น โดยจะต้องยื่นเอกสารในการสมัครให้ครบถ้วนในวันสมัคร ดังต่อไปนี้

(1) ใบสมัคร ฯ (ตามเอกสารหมายเลข 1)

(2) รูปถ่ายขนาด 1 นิ้ว หรือ 3x4 ซม. ถ่ายไม่เกิน 6 เดือน จำนวน 3 รูป

(3) แบบตรวจสอบคุณสมบัติและประวัติผู้สมัครฯ (เอกสารหมายเลข 2)

(4) หนังสือยินยอมให้สมัครเข้ารับการสอบคัดเลือกฯ (เอกสารหมายเลข 3)

(5) หนังสือรับรองคุณสมบัติของผู้สมัครเข้ารับการสอบคัดเลือกฯ (เอกสารหมายเลข 4)

(6) สำเนาบัตรประวัติ หรือ ก.พ. 7 ที่เจ้าของประวัติรับรองสำเนาถูกต้อง

(7) เอกสารหลักฐานประกอบการสมัคร (เอกสารหมายเลข 5)

ทั้งนี้ หากผู้สมัครรายใดยื่นเอกสารที่คณะกรรมการสอบคัดเลือกฯ กำหนด ไม่ครบถ้วน ในวันสมัคร คณะกรรมการสอบคัดเลือกฯ จะถือว่าผู้นั้นไม่มีสิทธิรับการสอบคัดเลือกฯ ในครั้งนี้

**/4. วิธีการสมัคร ...**

**-2-**

**4. วิธีการสมัคร สถานที่และระยะเวลาการรับสมัคร**

ให้ผู้สมัครยื่นเอกสารการสมัครตาม ข้อ 3.1 ด้วยตนเอง ได้ที่สำนักงานปลัดองค์การบริหารส่วนตำบล ที่ทำการองค์การบริหารส่วนตำบลคลองศก อำเภอพนม จังหวัดสุราษฎร์ธานี ตั้งแต่วันที่ 21 พฤษภาคม – 4 มิถุนายน 2557 เวลา 08.30 – 16.30 น. ในวันและเวลาราชการ

ให้ผู้สมัครสอบคัดเลือกฯ ชำระค่าธรรมเนียมในการสมัคร จำนวน 200 บาท โดย ยื่นพร้อมใบสมัครและเอกสารการสมัคร ทั้งหมด

**5. หลักเกณฑ์และวิธีการสอบคัดเลือก**

คณะกรรมการสอบคัดเลือกฯ จะดำเนินการสอบคัดเลือกฯ ภาคความรู้ความสามารถทั่วไป (สอบข้อเขียน) คะแนนเต็ม 100 คะแนน ภาคความรู้ความสามารถที่ใช้เฉพาะตำแหน่ง (สอบข้อเขียน) คะแนนเต็ม 100 คะแนน และภาคความเหมาะสมกับตำแหน่ง (สัมภาษณ์) คะแนนเต็ม 100 คะแนน (รายละเอียดตามผนวก ข.)

**6. กำหนดการสอบคัดเลือกและการประกาศผลการสอบคัดเลือก**

6.1 ประกาศรายชื่อผู้มีสิทธิเข้ารับการสอบคัดเลือกฯ ภายในวันที่ 6 มิถุนายน 2557 ณ ที่ทำการองค์การบริหารส่วนตำบลคลองศก อำเภอพนม จังหวัดสุราษฎร์ธานี และ ที่ [www.klongsok.go.th](http://www.klongsok.go.th) ทั้งนี้ผู้สมัครสามารถสอบถามได้ทางโทรศัพท์หมายเลข 0-7795-3008 ในวันและเวลาราชการ

6.2 กำหนดการสอบคัดเลือกฯ

องค์การบริหารส่วนตำบลคลองศก กำหนดสอบภาคความรู้ความสามารถทั่วไป (สอบข้อเขียน) ภาคความรู้ความสามารถที่ใช้เฉพาะตำแหน่ง (สอบข้อเขียน) และภาคความเหมาะสมกับตำแหน่ง (สัมภาษณ์) คะแนนเต็มภาคละ 100 คะแนน (ทั้งนี้ผู้ที่จะได้รับการประกาศรายชื่อเป็นผู้สอบคัดเลือกได้จะต้องเป็นผู้สอบได้คะแนนในแต่ละภาคที่สอบตามหลักสูตรไม่ต่ำกว่าร้อยละ 60) ในวันเสาร์ ที่ 14 มิถุนายน 2557 ตั้งแต่เวลา 08.30 น. เป็นต้นไป สำหรับสถานที่สอบข้อเขียน สัมภาษณ์ และระเบียบเกี่ยวกับการสอบคัดเลือกคณะกรรมการดำเนินการสอบคัดเลือกจะประกาศให้ทราบ ภายในวันที่ 6 มิถุนายน 2557

# 6.3 ประกาศผลสอบผู้ผ่านการสอบคัดเลือกฯ ในวันที่ 18 มิถุนายน 2557 ณ ที่ทำการองค์การบริหารส่วนตำบลคลองศก อำเภอพนม จังหวัดสุราษฎร์ธานี

# 7. หากมีข้อสงสัยนอกเหนือจากที่กำหนดในประกาศฉบับนี้ให้สอบถามคณะกรรมการสอบคัดเลือกฯ และให้ถือผลการวินิจฉัยของคณะกรรมการสอบคัดเลือกฯ เป็นที่สุด

# จึงประกาศให้ทราบโดยทั่วกัน

# ประกาศ ณ วันที่ เดือนพฤษภาคม พ.ศ. 2557

(นายธีรยุทธ แต่งนวล)

# นายกองค์การบริหารส่วนตำบลคลองศก

**(ผนวก ก.)**

### รายละเอียดเกี่ยวกับตำแหน่ง หน้าที่ ความรับผิดชอบของตำแหน่ง ลักษณะงานที่ปฏิบัติ

### คุณสมบัติของผู้มีสิทธิสมัครสอบคัดเลือก ความรู้ ความสามารถ ตามมาตรฐานกำหนดตำแหน่ง

**ชื่อตำแหน่ง นักบริหารงานทั่วไป 6**

**ชื่อและระดับของตำแหน่ง**

ตำแหน่งในสายงานนี้มีชื่อและระดับของตำแหน่ง คือ หัวหน้าสำนักงานปลัด (นักบริหารงานทั่วไป 6) เลขที่ตำแหน่ง 01-0102-001

**ตำแหน่งประเภท** บริหาร

**หน้าที่และความรับผิดชอบ**

บริหารงานในฐานะหัวหน้าหน่วยงานระดับกอง ซึ่งมีหน้าที่ความรับผิดชอบและคุณภาพของงานสูง รับผิดชอบงานบริหารทั่วไปหรือเลขานุการ โดยควบคุมหน่วยงานหลายหน่วย และปกครองผู้อยู่ใต้บังคับบัญชาจำนวนมาก และปฏิบัติหน้าที่อื่นตามที่ได้รับมอบหมาย

**ลักษณะงานที่ปฏิบัติ**

พิจารณา ศึกษา วิเคราะห์ ทำความเห็น สรุปรายงาน เสนอแนะ และดำเนินการปฏิบัติงานที่ต้องใช้ความชำนาญพิเศษเกี่ยวกับงานบริหารทั่วไปหรืองานเลขานุการ โดยควบคุมตรวจสอบการจัดการงานต่าง ๆ หลายด้าน เช่น งานธุรการ งานบุคคล งานนิติการ งานประชาสัมพันธ์ งานทะเบียน งานนโยบายและแผน งานควบคุมและส่งเสริมการท่องเที่ยว งานรักษาความสงบเรียบร้อย งานจัดระบบงาน งานการเงินและบัญชี งานพัสดุ งานจัดพิมพ์และแจกจ่ายเอกสาร งานระเบียบและสัญญา งานรวบรวมข้อมูลสถิติ งานแปลเอกสาร งานเตรียมเรื่องและเตรียมการสำหรับการประชุม งานบันทึกเรื่องเสนอที่ประชุม งานทำรายงานกาประชุมและรายงานอื่น ๆ งานติดต่อกับหน่วยงานและบุคคลต่าง ๆ งานติดตามผลงาน เป็นต้น ตอบปัญหาและชี้แจงเรื่องต่าง ๆ เกี่ยวกับงานในหน้าที่ เข้าร่วมประชุมคณะกรรมการต่าง ๆ ตามที่ได้รับแต่งตั้งเข้าร่วมประชุมในการกำหนดนโยบายและแผนงานของส่วนราชการที่สังกัด และในฐานะหัวหน้าหน่วยงานทำหน้าที่กำหนดนโยบายการปฏิบัติงาน พิจารณาวางอัตรากำลังเจ้าหน้าที่และงบประมาณของหน่วยงานที่รับผิดชอบติดต่อประสานงาน วางแผน มอบหมายงาน วินิจฉัย สั่งการ ควบคุม ตรวจสอบ ให้คำปรึกษาแนะนำ ปรับปรุงแก้ไข ติดตามประเมินผล และแก้ปัญหาข้อขัดข้องในการปฏิบัติงานในหน่วยงานที่รับผิดชอบด้วย และปฏิบัติหน้าที่อื่นที่เกี่ยวข้อง รวมทั้งงานราชการที่มิได้กำหนดให้เป็นหน้าที่ของกอง หรือส่วนราชการใดในองค์การบริหารส่วนตำบลโดยเฉพาะ

**คุณสมบัติของผู้มีสิทธิสมัครสอบคัดเลือกฯ**

1. ผู้สมัครจะต้องเป็นพนักงานส่วนตำบล ซึ่งดำรงตำแหน่งไม่ต่ำกว่าระดับ 6 หรือเทียบเท่า โดยในวันสมัครต้องได้รับเงินเดือนไม่ต่ำกว่าขั้น 12,530 บาท (เงินเดือนขั้นต่ำของระดับ 6) และ

2. เคยปฏิบัติงานที่เกี่ยวข้องกับงานขององค์กรปกครองส่วนท้องถิ่นมาแล้วไม่น้อยกว่า 1 ปี และ

3. เคยปฏิบัติงานที่เกี่ยวกับงานบริหารงานทั่วไป งานเลขานุการ งานบริหารงานบุคคล งานประชาสัมพันธ์ งานนิติการ งานรักษาความสงบเรียบร้อย งานป้องกันและบรรเทาสาธารณภัย หรืองานอื่นที่เกี่ยวข้องมาแล้วไม่น้อยกว่า 1 ปี

4. ต้องได้รับปริญญาตรีหรือเทียบได้ไม่ต่ำกว่านี้ทุกสาขา ที่ ก.อบต. ก.พ. หรือ ก.ค. รับรอง

- 2 -

**ความรู้ความสามารถที่ต้องการ**

1. มีความรู้ทั่วไปเกี่ยวกับเหตุการณ์ปัจจุบันในด้านการเมือง เศรษฐกิจและสังคม

โดยเฉพาะอย่างยิ่งของประเทศไทย

2. มีความสามารถในการศึกษา หาข้อมูล วิเคราะห์ปัญหาและสรุปเหตุผล

3. มีความสามารถในการบริหารงานและจัดระบบงาน

4. มีความสามารถในการริเริ่มปรับปรุงนโยบายและแผนงาน

5. มีความรู้ความเข้าใจนโยบายและแผนงานด้านต่างๆของส่วนราชการที่สังกัด

6. มีความสามารถในการจัดทำแผนงาน ควบคุมตรวจสอบ ให้คำปรึกษาแนะนำ

และเสนอแนะวิธีการแก้ไขปรับปรุงการปฏิบัติงานที่อยู่ในความรับผิดชอบ

7. มีความสามารถในการปกครองบังคับบัญชา

8. มีความสามารถในการติดต่อประสานงาน

9. มีความรู้ความเข้าใจในหลักการบริหารงานบุคคล

10. มีความรู้ทั่วไปเกี่ยวกับแผนพัฒนาเศรษฐกิจและสังคมของประเทศ

11. มีความรู้ทั่วไปด้านการประชาสัมพันธ์และการท่องเที่ยว

12. มีความคิดริเริ่มสร้างสรรค์

**ภาคผนวก ข**.

(แนบท้ายประกาศรับสมัครสอบคัดเลือกฯ )

**1. เกณฑ์การสอบคัดเลือกฯ แบ่งเป็น 3 ภาค**

(1) ภาคความรู้ความสามารถทั่วไป (สอบข้อเขียน) คะแนนเต็ม 100 คะแนน

(2) ภาคความรู้ความสามารถที่ใช้เฉพาะตำแหน่ง (สอบข้อเขียน) คะแนนเต็ม 100 คะแนน

(3) ภาคความเหมาะสมกับตำแหน่ง (สัมภาษณ์) คะแนนเต็ม 100 คะแนน

**2. เกณฑ์การตัดสิน**

ผู้ที่ได้รับการสอบคัดเลือก จะต้องเป็นผู้ที่สอบได้คะแนนในแต่ละภาคไม่ต่ำกว่าร้อยละ 60

**3. การประกาศรายชื่อผู้ได้รับการสอบคัดเลือกฯ**

ให้คณะกรรมการสอบคัดเลือกฯ รวมคะแนนจากการสอบคัดเลือก แล้วจัดทำลำดับจากผู้ที่ได้คะแนนสูงสุดไปหาผู้ที่ได้คะแนนต่ำสุด และให้พิจารณาผู้ที่อยู่ในลำดับที่ดีกว่าจะได้รับการแต่งตั้งก่อนผู้ที่อยู่ในลำดับถัดไป และหากคะแนนของแต่ละบุคคลปรากฏว่าคะแนนรวมเท่ากัน ให้จัดลำดับผู้ที่คะแนนเท่ากัน ดังนี้

ก) ถ้าคะแนนรวมเท่ากัน ให้พิจารณาจากคะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า

ข) ถ้าคะแนนภาคความเหมาะสมกับตำแหน่งเท่ากัน ให้ผู้ได้คะแนนภาคความรู้ความสามารถเฉพาะตำแหน่งมากกว่า เป็นผู้อยู่ในลำดับที่สูงกว่า

ค) ถ้าคะแนนภาคความรู้ความสามารถเฉพาะตำแหน่งเท่ากัน ให้ผู้ได้รับเลขประจำตัว

สอบก่อนเป็นผู้อยู่ในลำดับที่สูงกว่า

**4. การแต่งตั้งผู้ได้รับการสอบคัดเลือกฯ**

คณะกรรมการสอบคัดเลือกฯ จะจัดทำประกาศผลการสอบคัดเลือก ฯ โดยจัดทำบัญชี ผู้ผ่านการสอบคัดเลือก และรายงานผลการสอบคัดเลือกต่อนายกองค์การบริหารส่วนตำบลคลองศก เพื่อดำเนินการขอความเห็นชอบต่อคณะกรรมการพนักงานส่วนตำบลจังหวัดสุราษฎร์ธานี (ก.อบต.จังหวัด) พิจารณาเห็นชอบและแจ้งให้ อบต. แต่งตั้งผู้ผ่านการสอบคัดเลือกให้ดำรงตำแหน่งที่ได้สอบคัดเลือกผ่านต่อไป

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*